# Ivan Ivanov-Vano

Ivan Ivanov-Vano (rus: Иван Петрович Иванов-Вано) (Moscou, 27 de gener de 1900 $^{(Julià)}$ - Moscou, 25 de març de 1987) fou un director d'animació rus, animador, guionista, educador i professor de l'Institut de Cinematografia Geraàssimov (VGIK). Es considera un dels primers creadors russos d'animació.
Des dels anys trenta, el cinema d'animació a la Unió Soviètica va estar clarament influenciat per la producció d'Ivan Ivanov-Vano. La importància d'aquest animador va ser tan gran que, fins i tot, durant moltes dècades després, va continuar sent la referència fonamental del gènere, al seu país i a molts altres països, veïns al seu. L'experiència d'Ivanov-Vano es va desenvolupar al principi de la dècada de 1920 en l'anomenat Grup de Moscou, un estudi experimental d'animació. L'estudi també era freqüentat per altres artistes com Jurij Merkulov, Vladimir Suteev i les germanes Valentina i Zinaida Brumberg. En aquest període col·laborà activament en una obra col·lectiva, Kitai v ogne (1925), realitzada segons els dictàmens del govern de Lenin. Després va seguir Blek end uayt (1932), dibuixada per Maiakovski, i Ivaš (1940).
L'obra d'Ivanov-Vano es molt lineal i es caracteritza per la seva extraordinària senzillesa, un estil que és molt proper als gustos i exigències d'un públic majoritàriament jove. Tot i així les seves pel·lícules tenen un component d'índole polític-propagandística, sempre amb un nivell de gran qualitat artística. El 1947 realitzà el seu primer llargmetratge, Koniok Gorbunok. El 1956, fruit de la seva col·laboració amb el director Babičenko neix Prikliutxènia Buratino, una de les seves obres més populars i conegudes.
Ivanov-Vano va tenir molts seguidors i deixebles, entre els quals va destacar especialment Yuri Norštein, que es va donar a conèixer amb obres com La batalla de Kerzent (1972), on va col·laborar Ivanov-Vano, o, molt especialment, Skaska skazkov (1979). També va ser col·laboradora seva la cineasta soviètica Aleksandra Snejkó-Blótskaia, amb qui va co-dirigir Конек-горбунок (El cavall geperut) i Снегурочка (Donzella de neu).

## Referències

* ↑ Peter Rollberg (2016). Historical Dictionary of Russian and Soviet Cinema. — Rowman & Littlefield. ISBN 9781442268418
* ↑ Dunod. 100 ans de cinéma d'animation, 2015, p. 416. ISBN 978-2-10-074180-9.
* 1 2 3 4 5 6 Lucci, Gabriele. Animación. Madrid: Electa, 2005. ISBN 84-8156-393-5.
* ↑ «The Brumberg Sisters – Women Film Pioneers Project». [Consulta: 11 abril 2021].
* ↑ «Russian animation in letters and figures | Films | «CHINA IN A FIRE (HANDS OFF FROM CHINA)»» (en anglès). animator.ru. [Consulta: 11 abril 2021].
* ↑ «Ivanov-Vano: Black and White» (en anglès), 22-04-2010. Arxivat de l'original el 2021-04-11. [Consulta: 11 abril 2021].
* 1 2 Laguna, Ray. «1947: El caballo mágico (Konyok-Gorbunok) | Animación para adultos» (en castellà). [Consulta: 11 abril 2021].
* ↑ «Aleksandra Snezhko-Blotskaya» (en castellà). [Consulta: 17 març 2022].

## Enllaços externs

* Zenon Komissarenko; Youry Merkulov; Nikolay Khodataev. «Kitay v ogne (Ruki proch ot Kitaya!)», 1925. [Consulta: 11 abril 2021].
* «Animated Soviet Propaganda - American Imperialist: Black and White». [Consulta: 11 abril 2021].